

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ 2568

เรื่อง การจัดสรรทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัว

และสมเด็จพระนางเจ้ารำไพพรรณี ที่ สผ 0003/ว 42 ลงวันที่ 7 กุมภาพันธ์ 2568 จำนวน 1 ชุด

ด้วยมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ได้จัดสรรทุนการศึกษาสำหรับนักเรียนระดับชั้นประถมศึกษาตอนปลาย (ชั้นประถมศึกษาปีที่ 5 - 6) ในสถานศึกษาสังกัดองค์กรปกครองส่วนท้องถิ่นที่สนใจเรียนทางสายวิทยาศาสตร์ ประจำปี 2568 จำนวน 12 ทุน ทุนละ 2,000 บาท รวมเป็นเงินทั้งสิ้น 24,000 บาท (สองหมื่นสี่พันบาทถ้วน)

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการพิจารณาคัดเลือกนักเรียนผู้สมควรได้รับทุนการศึกษามูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จ  
พระนางเจ้ารำไพพรรณี เป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น ประชาสัมพันธ์ให้สถานศึกษาที่จัดการศึกษาระดับชั้นประถมศึกษาปีที่ 5 - 6 ทราบ และพิจารณาคัดเลือกนักเรียน  
ที่กำลังศึกษาอยู่ในระดับชั้นประถมศึกษาปีที่ 5 - 6 จังหวัดละ 1 คน ตามหลักเกณฑ์การพิจารณาตัดสินให้คะแนนการประกวดบทความและโครงงานทางวิทยาศาสตร์ และส่งรายชื่อนักเรียนที่ได้รับการคัดเลือกพร้อมบทความ  
หรือโครงงานทางวิทยาศาสตร์ให้กรมส่งเสริมการปกครองท้องถิ่น ภายในวันศุกร์ที่ 14 มีนาคม 2568 โดยถือ วันประทับตราไปรษณียากรต้นทางเป็นสำคัญ รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวกรรณิกา เทศารินทร์ โทร 089-646-2982

<https://citly.me/Hp9Wh>